بشيربلور خاورو ته سپارل شوى،ماتم کې دپاکستان بيرغ نيم کښو
داتوار په ورځ دسرښار پيښور پشمول دخيبرپښتونخوا په مختلفو سيمو کې ماتم شوى او تول کاروباري مرکزونه بند دي. دبلوچستان په پښتون اکثريتي سيمو کې هم مکمل هړتال دى.
دخيبرپښتونخوا دسينئر صوبائي وزير بشير احمدبلور دجنازې نمونځ داتوار په ورځ دپيښورپه کرنل شيرخان اسټيډيم کې ادا کړل شوى او په ټول هيواد کې دماتم اعلان وروستو قومي بيرغ نيم کښو دى. په صوبه کې دواکمن گوند عوامي نيشنل پارټۍ مرکزي مشر بشيراحمدبلور دخالي په ماښام دپيښور دقصه خوانۍ په ډهکي نعلبندي سيمه کې ديوې جلسې په مهال ځانمرگي بريد کې وژل شوى ؤ. په دغه بريد کې وژل شوؤ اتوؤ نورو کسانو کې پوليس انسپکټر عبدالستار خان او دبشيربلور پرسنل سيکرټري هم شامل ؤ. دجنازې ادا کيدو وروستو ارواښاد بشيراحمدبلور دسيد حسن پير مزار ترڅنگ هديره کې خاورو ته سپارل شوى دهغه دجنازې دنمونځ په موقع سخت حفاظتي انتظامات شوي وؤاؤ دپوځ، ايف سي او پوليس خواؤشا 2,000 عسکر دسټيډيم سره نزدې تعينات کړل شوي وؤ. دهغه په جنازه کې دعوامي نيشنل پارټۍ صدر اسفنديارولي خان، دخيبرپښتونخوا وزيراعلي امير حيدر خان هوتي، داى اين پي مشرافراسياب خټک، گورنر مسعود کوثر، سينيټرانو، دقومي او صوبائي اسمبلۍ غړو، دصدر زرداري ترجمان سينيټر فرحت الله بابر، وفاقي داخله وزير رحمان ملک، دمسلم ليگ(ق) مشر چوهدري شجاعت حسين، او دعوامي نيشنل پارټۍ نورو گڼو مشرانو اوکارکوونکو گډون وکړو. له دې وړاندې دبشيراحمدبلور مړى دريلوى دوفاقي وزير غلام احمدبلوردکور څخه دسلگونو کارکوونکو دکاروان په صورت کې کرنل شيرخان شهيد اسټيډيم ته راوړل شوى ؤ. دهغه دجنازې په موقع سخت امنيتي تدابيرنيول شوي وؤ، دپاک پوځ، ايف سي او پوليس کمانډوز تعينات کړل شوي وؤ اودسټيډيم په دروازو واک تهروگيټ هم نصب کړل شوي وؤ. دهغه مړي دپوليسو يوې دستې سلامي هم وړاندې کړه. دبشيراحمدبلور دجنازې په نمونځ کې دگډون لپاره دټول هيواد څخه داى اين پي غړي پيښور ته رسيدلي وؤ. دهغه په مړينه دپاکستان وفاقي حکومت هيواد کې ديو ورځ ، دخيبرپښتونخوا حکومت ددريوؤ ورځو او اى اين پي دلسو ورځو دماتم اعلان کړى دى. داتوار په ورځ دسرښار پيښور پشمول دخيبرپښتونخوا په مختلفو سيمو کې ماتم شوى او تول کاروباري مرکزونه بند دي. دبلوچستان په پښتون اکثريتي سيمو کې هم مکمل هړتال دى.